Karel Havlíček Borovský

**Karel Havlíček Borovský** vlastným menom **Karel Havlíček** (* 31. október 1821, Borová u Přibyslavi – † 29. júl 1856, Praha) bol český básnik, novinár a politik. 

Pripisuje sa mu výrazný vplyv pri vzniku a formovaní českej žurnalistiky, satiry a literárnej kritiky. Prívlastok Borovský, ktorým podpisoval svoje diela odvodil od svojho rodiska.

Bol prívržencom ideológie austroslavizmu.

V roku 1846 Havlíček navštívil litoměřický biskupský cintorín, kde sa zhrozil, že hrob Karla Hynka Máchu nie je nijako označený. Zasadil sa o vytvorenie náhrobku, ktorý je dnes na pražskom Vyšehrade. V roku 1848 navrhol a presadil premenovanie pražského Koňského trhu na Václavské náměstí a tiež Dobytčího trhu na Karlovo náměstí. Neúspešne presadzoval zriadenie prvej českej priemyslovej školy.

## Dielo
### Beletria
* *[[Epištoly kutnohorské]]* - kritika cirkevnej hierarchie slúžiacej nastupujúcemu neoabsolutizmu
* *[[Obrazy z Rus]]* - dielo má cestopisný i reportážny ráz; ide o kritiku cárizmu, je v ňom prítomná empatia s obyčajnými ľuďmi.
* *[[Tyrolské elegie]]* – názov elégie (nárek, žalospev) je ironický. Dielo je humorným a satirickým popisom Havlíčkovho zatknutia a väznenia v Brixenu v Tirolsku. Kritizuje políciu, spoločenský systém (nenavrhuje však lepší). Používa skutočné mená a príhody (napr. príhoda o zatknutí, keď sa splašili kone, a krotiť ich musel sám Havlíček). Skladá sa z deviatich spevov. Objavujú sa tu satirické, lyrické a ironické prvky. Celé dielo je napísané v pravidelných rýmovaných štvorveršiach.
* *[[Král Lávra]]* – írska ľudová povesť o kráľovi s oslími ušami. Kráľov holič nesmie prezradiť, aké má kráľ uši. Toto tajomstvo povie vŕbe, z ktorej si niekto urobí píšťalku, a tá ho roztrúbi po celom kraji.
* *[[Křest svatého Vladimíra]]* – príbeh boha Perúna (slovanský boh hromu). Cár chcel, aby mu pri oslave Perun zahrmel na slávu, čo Perún odmietol splniť. Cár dal Perúna chytiť a utopiť. Dielo je napísané veľmi čítavým, jednoduchým, hovorovým, miestami až vulgárnym jazykom, je tiež veľmi kritické - hlavne v závere. Havlíček tu ironizuje moc štátneho aparátu, ktorá môže zlikvidovať aj boha.
* *[[Epigramy]]* – krátke veršované skladby, ktoré v prvej časti uvádzajú akúsi predstavu a druhá končí pointou. Väčšinou ide o kritiku, paródiu, či satiru. Havlíček ich definuje: „Epigramy jsou malinké nádoby, do kterých vztek svůj nalévám, aby mi srdce nežral“.
* *[[Duch Národních novin]]* - výber novinových článkov z obdobia pôsobení K. Havlíčka Borovského v Národních novinách.

### Literárna kritika
* *O literatuře* (1955) – knižný súbor pôvodne časopisecky zverejnených článkov 

## Referencie


## Literatúra
* JANÁČKOVÁ, Jaroslava (ed.): *Karel Havlíček Borovský : Strmé cesty.* Praha : Kruh 1990. 296 s. ISBN 80-7031-528-8
* MORAVA, Jiří: *Havlíček v Brixenu.* Praha  Brno : Regulus  Ave, 1997. 131 s. ISBN 80-901564-7-9
* TKADLEČKOVÁ, Jarmila: Názory a činnosť Karla Havlíčka Borovského z hľadiska vývoja česko-slovenských vzťahov. In: *Historický časopis*, roč. 6., 1958, č. 1, s. 32  47.

## Externé odkazy
* Volně dostupná díla v digitální knihovně Národní knihovny ČR
* Veřejně dostupná díla Karla Havlíčka Borovského v Digitální knihovně Moravské zemské knihovny
* K. Havlíček Borovský ve Slovníku českých filosofů
* Karel Havlíček Borovský  na Altermedia.info
* Muzeum Vysočiny Havlíčkův Brod
* Digitalizované ''Národní noviny'' a ''Šotek''
* Rozhlasové adaptace vybraných děl k bezplatnému stáhnutí ve formátu mp3 na webových stránkách Českého rozhlasu 3-Vltava
* Životopis v datech na stránkách Institutu Karla Havlíčka Borovského
* Ilona Bažantová: Ekonomické názory Karla Havlíčka Borovského
* Jazyk v Havlíčkových Obrazech z Rus
* Jak Havlíček Borovský nechodil na led 
* Poslední noc Karla Havlíčka Borovského na české půdě
* Historie.cs – Karel Havlíček

## Iné projekty

## Zdroj

Kategória:Českí básnici
Kategória:Českí novinári
Kategória:Českí politici
Kategória:Satirici
Kategória:Osobnosti na česko-slovenských bankovkách
Kategória:Osobnosti na česko-slovenských poštových známkach